নির্বাচন বানচাল ও পেছানোর চক্রান্ত চলছে,

Sun, 09 Nov 2025 18:47:28 +0000

⁣নির্বাচন বানচাল ও পেছানোর চক্রান্ত চলছে,
যা কোনোভাবেই মেনে নেবে না বিএনপি বলে মন্তব্য করেছেন দলটির সহ পরিবার কল্যাণ বিষয়ক সম্পাদক ও বিএনপির মনোনীত ঢাকা ১৯ আসনের প্রার্থী ডা. মোহাম্মদ সালাউদ্দিন বাবু।
রবিবার বিকেলে তারাপুর মাঠে ঐতিহাসিক ৭ নভেম্বর জাতীয় বিপ্লব ও সংহতি দিবস উপলক্ষে সাভার পৌরসভা, সাভার থানা ও আশুলিয়া থানা বিএনপির উদ্যোগে আয়োজিত আলোচনা সভায় তিনি এ কথা বলেন।
এ সময় বক্তারা আগামী নির্বাচনে বিএনপির প্রার্থীকে বিজয়ী করতে নেতা-কর্মীদের ঐক্যবদ্ধভাবে কাজ করবার কথা বলেন এবং সবার কাছে ধানের শীষে ভোট চান।
এ সময় মিছিল স্লোগানে মুখোরিত পুরো সভা চত্বরে বিপুল পরিমান নেতা-কর্মীদের উপস্থিতিতে আলোচনা সভাস্থল জনসভায় রুপ নেয়।
সাভার পৌর সভার বিএনপির সভাপতি খন্দকার শাহ্ মাইনুল হোসেনের (বিল্টু) সভাপতিত্বে সভায় প্রধান অতিথি হিসেবে উপস্থিত ছিলেন এয়োদশ জাতীয় সংসদ নির্বাচনে বিএনপির মনোনীত ঢাকা ১৯ আসনের প্রার্থী ডা. মোহাম্মদ সালাউদ্দিন বাবু।
বিশেষ অতিথি হিসেবে উপস্থিত ছিলেন, সাভার উপজেলা বিএনপির সাবেক সভাপতি হাজী মো. জামাল উদ্দিন, সাভার উপজেলা পরিষদের সাবেক চেয়ারম্যান হাজী মো. কফিল উদ্দিন। ঢাকা জেলা বিএনপির যুগ্ম সাধারণ সম্পাদক মো. খোরশেদ আলম। যুবদল নেতা শাওন সরকারসহ অন্যান্য নেতারা।